CELEX: 32013D0769
Language: hu
Date: 2013-12-11 00:00:00
Title: 2013/769/EU: A Bizottság végrehajtási határozata ( 2013. december 11. ) Magyarországnak a közös hozzáadottértékadó-rendszerről szóló 2006/112/EK tanácsi irányelv 193. cikkétől eltérő, gyorsreagálási mechanizmus keretében megvalósuló különös intézkedés bevezetésére irányuló kérelme elutasításáról (az értesítés a C(2013) 9007. számú dokumentummal történt)

18.12.2013   
            
            
               HU
            
            
               Az Európai Unió Hivatalos Lapja
            
            
               L 341/68
            
         A BIZOTTSÁG VÉGREHAJTÁSI HATÁROZATA
   (2013. december 11.)
   Magyarországnak a közös hozzáadottértékadó-rendszerről szóló 2006/112/EK tanácsi irányelv 193. cikkétől eltérő, gyorsreagálási mechanizmus keretében megvalósuló különös intézkedés bevezetésére irányuló kérelme elutasításáról
   (az értesítés a C(2013) 9007. számú dokumentummal történt)
   (Csak a magyar nyelvű szöveg hiteles)
   (2013/769/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 199b. cikkére,
   mivel:
   
               (1)
            
            
               A Bizottság által 2013. november 27-én iktatott levelében Magyarország a 2006/112/EK irányelv 193. cikkétől eltérő, gyorsreagálási mechanizmus keretében megvalósuló különös intézkedés bevezetésének engedélyezését kérelmezte.
            
         
               (2)
            
            
               A kérelemben kifejtettek szerint a nemzeti hatóságok tudomására jutott, hogy jelentős számú kereskedő adócsalást követ el azáltal, hogy nem fizeti meg a héát az illetékes adóhatóságnak.
            
         
               (3)
            
            
               A kérelmezett intézkedés alapján a cukor értékesítése tekintetében a szállító helyett az az adóalany válna a héa megfizetésére kötelezetté, aki részére a terméket értékesítették.
            
         
               (4)
            
            
               A Bizottság 2013. december 4-én értesítette a tagállamokat arról, hogy birtokában van a kérelem elbírálásához szükséges valamennyi információnak.
            
         
               (5)
            
            
               Az ebben az ágazatban elkövetett csalásokra vonatkozóan Magyarország által benyújtott részletes adatok alapján egyértelműen látszik, hogy a csalás mértéke ebben az ágazatban már 2011-ben és 2012-ben is jelentős volt.
            
         
               (6)
            
            
               Ezért megállapítást nyert, hogy a feltárt csalás nem minősül a 2006/112/EK tanácsi irányelv 199b. cikke értelmében vett sürgős jellegűnek.
            
         
               (7)
            
            
               A kérelmezett eltérés ezért nem engedélyezhető,
            
         ELFOGADTA EZT A HATÁROZATOT:
   1. cikk
   A kérelmezett, a 2006/112/EK irányelv 193. cikkétől eltérő, gyorsreagálási mechanizmus keretében megvalósuló különös intézkedést Magyarország nem vezetheti be.
   2. cikk
   Ennek a határozatnak Magyarország a címzettje.
   
      Kelt Brüsszelben, 2013. december 11-én.
      
         
            a Bizottság részéről
         
         Algirdas ŠEMETA
         
            a Bizottság tagja
         
      
   
   
      (1)  HL L 347., 2006.12.11., 1. o.